Előterjesztés száma:323. Előterjesztés száma:323.

**ELŐTERJESZTÉS**

a Képviselő-testület

2013. év szeptember 18. napján tartandó ülésére

**Előterjesztés tárgya: Döntés a Papagájpark Alapítvány támogatásáról**

**Előterjesztő:** Cselőtei Erzsébet polgármester

**Készítette:** Rosental Réka intézményi és kommunikációs referens

**Jogi, törvényességi szempontból ellenőrizte:** Dóráné dr. Kuzmann Katinka aljegyző

**Pénzügyi szempontból ellenőrizte:** Juhász András pénzügyi és adóügyi osztályvezető

**Egyeztetve, tájékoztatva:** Gászpor Jenő

**Tárgyalja:** EEB, JÜSZB, PFB

**Javasolt meghívott:** Gászpor Jenő

A határozati javaslat elfogadásához minősített többség szükséges.

Az előterjesztés zárt kezelését nem kérjük.

**Tisztelt Képviselő-testület!**

Gászpor Jenő a Papagájvilág Alapítvány ügyvezetője tájékoztatta Fót Város Önkormányzatát, hogy Fóton Erdei „Madár” Zsolt profi [ökölvívó](http://hu.wikipedia.org/wiki/%C3%96k%C3%B6lv%C3%ADv%C3%B3) elnök úr vezetésével működő Papagájvilág Alapítvány egy Európában egyedülálló turisztikai és természetvédelmi projektet, Papagájvilág Parkot kíván a volt lőtér helyén megvalósítani.

Az Alapítvány tájékoztató és felvilágosító munkájába tartozó workshopok, klubnapok segítenek a projekt hírét vinni és a Papagájpark megvalósításához szükséges szakembereket a projekt mellé állítani..

2013. október 26-27-én a Vajdahunyadvárban megrendezésre kerülő 3. Papagáj Workshop németországi előadói, Hildegard Niemann papagájviselkedés-specialista, Dr. Rainer Niemann biológus és Friedrich Janeczek papagájspecialista állatorvos olyan személyek, akik a park gyakorlati megvalósításában és népszerűsítésében sokat tudnak tenni.

A tavalyi 2. Papagáj Workshop – amelyet szintén a fenti előadók tartottak – nagy sikert aratott a hallgatóság körében. A workshop egyszerre alkalmas a felelősségteljes állattartás oktatására és ezen keresztül a megvalósítandó Papagájvilág Park népszerűsítésére, a látogatói igény felkeltésére, ami segíteni tudja a befektetői szándék holtpontról történő elmozdulását.

A 3. Papagáj Workshop a 11. Pannónia Díszmadár Kiállítás és Verseny mellett kerül megrendezésre, amely rendezvényen 3-4 ezer látogató fordul meg a hétvége folyamán. Így a Park híre nem csak a workshop résztvevőihez, hanem a látogatókhoz is el tud jutni.

A workshop és a kiállítás helyszínein az Alapítvány munkatársai ki szeretnék helyezni a fóti projekt látványképeit és rövid leírását.

## Fentiek, valamint a melléklet figyelembevételével kérjük a T. képviselő-testület döntését.

**H a t á r o z a t i j a v a s l a t**

1./ Fót Város Önkormányzat Képviselő-testülete úgy dönt, hogy a Papagájpark Alapítvány 2013. október 26-27-én megrendezésre kerülő workshopját ………. Ft összeggel támogatja, melyet a 2013. évi költségvetés általános tartalék soráról biztosítsa.

**Felelős: Cselőtei Erzsébet polgármester**

**Határidő: azonnal**

2./ Fót Város Önkormányzat Képviselő-testülete felkéri a Polgármestert, hogy gondoskodjon az 1. pontban megjelölt pénzösszegnek az önkormányzat 2013. évi költségvetésébe történő beépítéséről.

**Felelős: Cselőtei Erzsébet polgármester**

**Határidő: azonnal**

3./ Fót Város Önkormányzat Képviselő-testülete felhatalmazza a polgármestert az 1./ pontban megjelölt támogatási szerződés aláírására, azzal, hogy az Alapítvány megjelenési felületet biztosít Fót város számára a 3. Papagáj Workshopon.

**Felelős: Cselőtei Erzsébet polgármester**

**Határidő: döntéshozataltól számított 15 nap**